ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033312

ขอความช่วยเหลือจัดสรรฝาท่อน้ำประปา จำนวน 2 จุด บริเวณ หมู่บ้านพันธ์ศักดิ์ วิลล่า ซอยบรมราชชนนี 17 เขตบางกอกน้อย กรุงเทพมหานคร จุดสังเกต อยู่ห่างจากหน้าซอยบรมราชชนนี 17 ประมาณ 50 เมตรใกล้กับคลอง (ไม่ทราบชื่อคลองดังกล่าว) และห่างจากโรงเรียนมัธยมวัดนายโรง ประมาณ 2 กิโลเมตร เนื่องจากเมื่อประมาณต้นปีได้มีโครงการขุดท่อประปา และเมื่อประมาณ 2 เดือนที่แล้วได้มีการนำท่อประปามาวาง แต่ไม่ได้มีการปิดฝาท่อ จำนวน 2 จุด อยู่ประมาณเกือบกลางถนน ซึ่งอยู่ติดกัน ผู้ร้องจึงได้มีการสอบถามไปยังผู้รับเหมาก่อสร้างว่า "ทำไมถึงไม่มีการปิดฝาท่อ" ผู้รับเหมาก่อสร้างได้ตอบกลับมาว่า "ยังไม่สามารถเบิกงบได้" ปัจจุบันมีเพียงกรวย 1 อัน ที่ตั้งไว้ และเคยมีการแจ้งว่า โครงการดังกล่าวจะแล้วเสร็จภายใน 6 เดือน แต่ได้ผ่านระยะเวลามา 1 ปีแล้ว โครงการยังดำเนินการไม่เสร็จ และบริเวณท่อฯ ก็ยังไม่มีการนำฝามาปิด ผู้ร้องประสบปัญหามาเป็นระยะเวลา 2 เดือน โดยทำให้ประชาชนและคนในพื้นที่ที่สัญจรไปมาได้ความลำบากและในช่วงเวลากลางคืนประชาชนที่สัญจรผ่านเส้นทางดังกล่าว อาจจะเกิดอุบัติเหตุขึ้นได้ จึงประสงค์ให้หน่วยงานที่เกี่ยวข้องลงพื้นที่ตรวจสอบและแก้ไขปัญหาดังกล่าว เพื่อเป็นการบรรเทาความเดือดร้อนให้แก่ประชาชนในพื้นที่


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata